stanford-oval/wikipedia huggingface dataset:
Biopolttoaine
Biopolttoaineet liikenteessä > Bioetanoli

Bioetanolia voidaan käyttää bensiinin tavoin, ja sitä voidaan valmistaa esimerkiksi sokerijuurikkaasta, viljasta, selluloosasta tai jätteiden biologisesti hajoavista osista. Bioetanolin käyttö sellaisenaan moottoripolttoaineena on vähäistä teknisten ongelmien, kuten polttomoottorien kylmäkäynnistysongelmien vuoksi, mutta sitä käytetään paljon seosaineena esimerkiksi E85:ssä.
Biopolttoaineet liikenteessä > Biodiesel

Ensimmäisen sukupolven biodiesel on tyypiltään pääasiassa RME:tä tai FAME:a. Laadultaan dieselöljyä vastaavaa metyyliesteriä (RME) saadaan öljykasveista kuten rypsistä. Biodieseliä voidaan valmistaa myös käytetystä uppopaistorasvasta ja eläinöljystä (FAME). Biodieseliä voidaan käyttää sellaisenaan normaalin dieselin sijasta dieselautoissa, jos polttoainejärjestelmässä on käytetty biodieseliä kestäviä tiivisteitä. Yhdestä hehtaarista rypsiä saadaan 500–1 000 litraa biodieseliä vuodessa riippuen satomääristä. Rypsissä öljyä on noin kolmannes, rapsissa jonkun verran enemmän.
Biodieselin vaihtoesteröintiin tarvitaan metanolia tai etanolia, sekä hiukan lipeää. Tuotteeksi tulee biodieseliä ja glyserolia. Biodieseliä voidaan tuottaa hyvin yksinkertaisilla laitteilla suoraan maatiloilla tai kotitalouksissa. Suurempia, muun muassa FT-prosessiin perustuvia jalostusmenetelmiä on kehitteillä.
Aivan uusi aluevaltaus biodieselin valmistuksessa ovat suunnitelmat tehdä biodieseliä metsäteollisuuden puuperäisestä biomassasta. Eräs jo kaupallisen starttinsa nähnyt puubiomassan käyttötapa on hyödyntää sellunkeiton ohessa syntyvä mäntyöljy biodieselinä. Ruotsin Piitimessä käynnistyi vuonna 2010 maailman ensimmäinen mäntyöljyä biodieseliksi jalostava tuotantolaitos Sunpine Ab toimesta. Biodieselin kuluttajajakelijana toimii huoltoasemaketju Preem.
Biopolttoaineet liikenteessä > Biokaasu

Biokaasulla voidaan korvata maakaasua lämmitys- ja liikennekäytössä. Sitä tuotetaan vesilaitosten kaatopaikkojen kaasuista, maatalouden biojätteistä ja vihreästä biomassasta. Tuotanto tapahtuu suurehkoissa lämpöeristetyissä reaktoreissa metaanibakteerien aiheuttaman mätänemisen avulla.
Biopolttoaineet liikenteessä > Puhdas kasviöljy

Kasviöljy on öljykasveista puristamalla, uuttamalla tai vastaavalla tavalla tuotettu öljy, joka voi olla jalostamatonta tai jalostettua. Se ei kuitenkaan ole kemiallisesti muunneltua, sillä edellytyksellä, että se soveltuu moottorin tyyppiin ja täyttää päästöjä koskevat vaatimukset. Tätä polttoainetta voidaan käyttää pienellä osuudella dieselmoottoreissa, suurempi osuus vaatii polttoainejärjestelmään muunnossarjan asennuksen.
Biopolttoaineet liikenteessä > Muita liikenteen biopolttoaineita

Puuta kaasuttamalla voidaan tuottaa puukaasua. Puukaasuttimissa pystytään hyödyntämään jätepuuta, joka ei kelpaa teollisuudelle, sekä muun muassa sahausjätteitä. On mahdollista käyttää myös palaturvetta polttoaineena. Puukaasua käyttävillä häkäpöntöillä on korkea energiahyötysuhde (65–80 prosenttia) verrattuna muihin biopolttoaineisiin.
Biomassasta tai jätteiden biologisesti hajoavista osista voidaan myös valmistaa:
Vetyä
Metanolia
Dimetyylieetteriä
Biometanolin pohjalta voidaan edelleen valmistaa ETBE:tä ja MTBE:tä, joita käytetään parantamaan polttoaineiden eri ominaisuuksia.
Ympäristövaikutukset

Biopolttoaineille on asetettu yhä kovempia paineita ilmastonmuutoksen hillitsemiseksi. Arvioitaessa biopolttoaineiden ympäristövaikutuksia tulee kuitenkin arvioida niiden koko elinkaarta; esimerkiksi VTT:n mukaan monien ensimmäisen sukupolven biopolttoaineiden raaka-ainetuotanto viljelemällä kuluttaa enemmän energiaa kuin mitä polttoaineista saadaan.
Jotta biopolttoaineiden tuotanto olisi kestävän kehityksen mukaista, niille ollaan kehittämässä EU:ssa ns. kestävyyskriteereitä, joissa tuotantoa arvioidaan ympäristöllisistä, taloudellisisista ja sosiaalisista näkökulmista. Nämä jakautuvat edelleen eri näkökulmiin. Kestävyyttä on kuitenkin vaikeaa mitata yksiselitteisesti ja sen arviointikin on vaikeaa, sillä tuotannon kestävyys riippuu voimakkaasti valitusta näkökannasta ja tehdyistä oletuksista. VTT:n mukaan onkin mahdollista, että biopolttoaineille ei voida luoda yksinkertaistettuja kriteerejä, joita seuraamalla niiden tuotanto olisi kestävää.
Sinänsä biopolttoaineiden raaka-ainetuotanto ei ole muuta maa- tai metsätaloutta haitallisempaa, mutta merkittävä tuotannon lisääminen vaikuttaa maaperän, vesistöjen ja ilman laatuun; samoin tietyillä alueilla lisääntyvä biopolttoaineiden tuotanto voi uhata alueen biodiversiteettiä ja veden riittävyyttä.
Mitattaessa biopolttoaineiden ilmastovaikutusta keskeinen tekijä on biomassan uusiutumisnopeuden ja ilmastonmuutoksen hillinnän tavoitteiden välinen suhde. Ilmastonmuutoksen hillitsemiseksi ilmakehän kasvihuonekaasujen pitoisuus pitäisi vakauttaa alhaiselle tasolle mahdollisimman pian. Kuitenkin mitä hitaampaa biomassa on uusiutumaan, sitä tehottomampaa on sen käyttö ilmastonmuutoksen hillinnässä.
Ympäristövaikutukset > Epäsuorat vaikutukset

Polttoaineiden ilmastovaikutukset riippuvat merkittävästi myös ns. epäsuorista vaikutuksista, joita aiheuttavat kilpailu muun muassa raaka-aineista ja tuotantoalasta. Pahimmillaan ne voivat johtaa trooppisten sademetsien tuhoutumiseen tai runsaspäästöisten raaka-aineiden käyttöönottoon käyttökohteissa, jotka kilpailevat biopolttoaineiden kanssa. Esimerkiksi jos aiemmin ruuantuotantoon käytetty pelto valjastetaan biodieselin raaka-ainetuotantoon, saatetaan ruuantuotantoon valjastaa sademetsäalueita.
Poliittisten ja ympäristötavoitteiden asettamista vaikeuttaa muun muassa se, että kehitteillä olevista teknologioista on saatavilla huonosti tietoa. Myös monet biopolttoainetuotannon konkreettiset ympäristövaikutukset, kuten biomassan tuotannon ja korjuun vaikutukset maaperään, tunnetaan huonosti.
Ympäristövaikutukset > EU:n sertifiointijärjestelmä

EU:n ympäristökomissaari Stavros Dimasin mukaan biopolttoainetavoitteen aiheuttamat sosiaaliset ja ympäristöongelmat ovat olleet suurempia kuin alussa kuviteltiin. EU onkin luomassa biopolttoaineiden sertifiointijärjestelmää, joka takaisi polttoaineiden kestävän tuotannon. Palmuöljydieselin kaltaisten polttoaineiden tuontia ei sinällään olla kieltämässä, vaan pelkästään vaatimukset täyttävät biopolttoaineet lasketaan mukaan EU:n asettamiin kansallisiin tavoitteisiin. Lisäksi vain tällaisille polttoaineille voidaan myöntää esimerkiksi verohelpotuksia.
Ympäristövaikutukset > Ekoenergia-merkintä

Suomen ainoa energian ympäristömerkki, Ekoenergia, rajaa kestävän bioenergian piiristä pois mm. kannot ja juurakot.
”Juurakot sitovat maaperää ja estävät humuksen ja ravinteiden kulkeutumista vesistöihin. Kannot toimivat metsässä pitkään hiilivarastona niiden hitaan lahoamisen vuoksi ja turvaavat metsäluonnon monimuotoisuutta tuomalla lahopuuta monien eliöiden tarpeisiin. Näiden syiden vuoksi kantoja ja juurakoita ei lasketa mukaan Ekoenergia-merkityn sähkön polttoaineeksi”, perustelee Suomen luonnonsuojeluliitto kriteerien tiukentumista.
Ekoenergia-merkintä on julkaisemassa osana eurooppalaisen RES-E-standardin kriteerejä kattavammat bioenergian kestävyyskriteerit vuonna 2012.lähde tarkemmin?
Kritiikki > Elintarvikehuolto

Helsingin yliopiston Ympäristömuutoksen professori Atte Korholan mukaan ruuan käyttäminen biopolttoaineena aiheuttaa pulaa sekä ruuasta että puhtaasta juomavedestä, koska viljelyksiä pitää kastella. Hänen mukaansa olisi kokonaisuuden kannalta järkevämpää muuttaa viljelykset metsiksi, koska puut sitovat itseensä huomattavia määriä hiilidioksidia, joka aiheuttaa kasvihuoneilmiötä. Bioetanolihuuma ja Euroopan poikkeuksellinen sää ovat nostaneet viljan hintaa rajusti.
Maailmanpankin mukaan biopolttoaineet ovat aiheuttaneet jopa 75 prosenttia ruuan hinnannoususta vuosina 2002–2008. Polttoaineprosessien kilpailun lisäksi keinottelu on lisännyt viljan hintaa. Peltopinta-alaa on jätetty kesannolle ja spekulaatio kallistuvilla hinnoilla on johtanut hintakierteeseen. Viljan kallistuminen on vienyt maailmanlaajuisesti noin 100 miljoonaa ihmistä lisää köyhyysrajan alapuolelle
Britannian Royal Academy of Engineering 2017 raportin mukaan ruokakasveista tehdyn biodiiselin ilmastopäästöt ovat ylittäneet korvattavan fossiilipolttoaineen päästöt ja biodiesel tuotantoon viljeltävät kasvit ovat lisäänneet metsäkatoa, turvemaiden kuivatusta ja veden, lannoitteiden ja pestisidien käyttöä ja heikentäneet biodiversiteettiä
Kritiikki > Vastine kritiikkiin

Biopolttoaineet ovat pääasiassa uusiutuvia energianlähteitä, ja ne vapauttavat poltettaessa sen hiilidioksidimäärän joka raaka-aineeseen sitoutui sen syntyessä. Biopolttoaineita voi tuottaa myös muista kuin elintarvikkeiksi kelpaavista raaka-aineista. Esimerkiksi metanolia voi tuottaa puusta.
YK:n ympäristöohjelma UNEP kehottaa varovaisuuteen ekologisissa kysymyksissä, mutta kannattaa uusiutuvien polttoaineiden kehitystä rauhallisesti edeten. Yhdysvaltain hallituksen laskelmien mukaan kasveista valmistetut biopolttonesteet olisivat lisänneet ruuan hintaa vain marginaalisesti: osuus noususta olisi kolme prosenttia.
Ruuan hinnan nousun tärkeänä osasyynä on lannoitteiden hinnan nouseminen. Lannoitteiden hinnat ovat kolminkertaistuneet välillä 2004–2008. Tärkeimmän lannoitteiden komponentin ammoniumnitraatin energiasisältö on merkittävä; kilo nitraattia vastaa noin 1,4 kg öljyä. Valmistusprosessissa käytetään valtaosin maakaasua, jonka hinta vaihtelee.
Aiheesta muualla

Wikimedia Commonsissa on kuvia tai muita tiedostoja aiheesta .
EFOA
Finbion eli Suomen Bioenergiayhdistyksen biopolttoainesivu
Kotimaisten liikenteen biopolttoaineiden ilmastovaikutuksia tutkittu – VTT
Suomen maatilojen energiantuotantopotentiaalit
Palmuöljy biopolttoaineiden raaka-aineena – WWF
Neste Oilin toinen suuri biodieseltehdas nousee Eurooppaan (Arkistoitu – Internet Archive)
Luonnonvarakeskus (Luke) ja VTT: ForestEnergy2020 -tutkimus- ja kehittämisohjelma
Gasum Oy tuottaa biokaasua liikenteen käyttöön  (Arkistoitu – Internet Archive)
Motiva: Nestemäiset biopolttoaineet
Liikenne ja kestävä kehitys
| --- | --- |
Biopolttoaine:  bioetanoli • E85 • biodiesel • biokaasu
Uusiutuva energia:  aurinkovoima • aurinkokenno • tuulivoima • vesivoima • biomassa
Kemiallinen:  polttokenno • vetytalous • metanolitalous
Teemasivut:  Kestävä kehitys • Ympäristönsuojelu • Energia
Metsästä ja maataloudesta saatavan raaka-aineen jalostus.
Turvetta suolla.
Biopolttoaineiden osuus EU-maiden liikennepolttoaineista vuonna 2007 verrattuna vuosien 2010 ja 2020 tavoitteisiin. Lähde: EEA
Biokaasulaitos Isosuon jäteasemalla Raisiossa. Biokaasua kerätään putkistojen avulla nykyään täytetyn ja käytöstä poistuneen kaatopaikan penkkojen sisältä.
Ympäristöjärjestöjen tukema Ekoenergia on voittoa tavoittelematon ympäristömerkki, josta tunnistaa sähkötuotteen, joka todennetusti edistää kestävävyyskriteerit täyttävän bioenergian ja muun uusiutuvan energian tuotantoa.
Greenpeace osoittamassa mieltä palmuöljydieseliä vastaan Helsingissä.
Erik Hamrén

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Erik Anders Hamrén
Syntymäaika: 27. kesäkuuta 1957 (ikä 67)
Syntymäpaikka: Ljusdal, Gävleborgin lääni, Ruotsi
Seura
Seura: –
Tehtävä: Päävalmentaja
Seurat
| Vuodet | Seura | O | (M) |
|  |  Ljusdal IF |  |  |
|  |  Stockviks FF |  |  |
Valmennusura
1987–1988:  Enköpings BK
1989:  Väsby IK
1990–1991:  IF Brommapojkarna
1992–1993:  Vasalunds IF
1994:  Degerfors IF
1995–1997:  AIK
1998–2003:  Örgryte IS
2004–2008:  AaB
2008–2010:  Rosenborg
2009–2016:  Ruotsi
2018–2020:  Islanti
2022–2023:  AaB

Erik Hamrén (s. 27. kesäkuuta 1957 Ljusdal) on ruotsalainen jalkapallovalmentaja.
Meriitit valmentajana

Ruotsin Cup (3): 1996, 1997, 2000
Hopeaa: 1998
Ruotsin mestaruus
Hopeaa (2): 1999, 2003
Pronssia: 2002
Tanskan mestaruus: 2008
Hopeaa: 2007
UEFA Intertoto Cup: 2007
Norjan mestaruus (2): 2009, 2010
Tanskan vuoden valmentaja: 2008
Norjan vuoden valmentaja: 2009
EM-kilpailut
1. kierros (2): 2012, 2016
FIFA World Cup -pokaali

FIFA World Cup -pokaali.
FIFA World Cup on jalkapallon maailmanmestaruuskilpailujen voittopokaali. World Cup on ollut käytössä vuoden 1974 kisoista saakka, mitä ennen mestaruuden merkki oli Jules Rimet -pokaali.
World Cupin on suunnitellut italialainen taiteilija Silvio Gazzaniga. Siinä on kuvattu kaksi ihmishahmoa kannattelemassa maapalloa harteillaan. Pokaali on 36 senttimetriä korkea, painaa 6,175 kilogrammaa ja se on tehty 18 karaatin kullasta. Jalustassa on kaksi kerrosta malakiittia. Pokaalin pohjaan on kaiverrettu voittajajoukkueiden nimet.
FIFAn sääntöjen mukaan mikään maa ei voi voittaa World Cupia omakseen, vaan kaikki voittajamaat saavat siitä kopion. Pokaalin pohjassa on tilaa 17 nimilaatalle, joten pokaali voi olla käytössä ainakin vuoden 2038 kisoihin saakka.
Voittajat

1974  Saksa
1978  Argentiina
1982  Italia
1986  Argentiina
1990  Saksa
1994  Brasilia
1998  Ranska
2002  Brasilia
2006  Italia
2010  Espanja
2014  Saksa
2018  Ranska
2022  Argentiina
Ferdinand Zellbell

Ferdinand Zellbell voi viitata kahteen säveltäjään:
Ferdinand Zellbell nuorempi (1719–1780)
Ferdinand Zellbell vanhempi (1689–1765)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ferdinand Zellbell”, voi hakea sivunnimihaulla, laajalla sivunnimihaulla tai tekstihaulla.
Flatbush

Flatbushin kyltti metrossa
Flatbushin presbyteriaaninen kirkko
Flatbush on kaupunginosa keski-Brooklynissa, New Yorkissa Yhdysvalloissa. Flatbushin asukasluku oli 105 804 vuonna 2010.
Flatbush on ollut etenkin Länsi-Intiasta tulleiden maahanmuuttajien suosima asutuskeskus, ja 1980-luvulta lähtien Flatbush on saanut maahanmuuttajia myös Etelä-Aasiasta ja Afrikasta. Haitilaiset ovat Flatbushin suurin etninen ryhmä. Flatbushissa asuvat maahanmuuttajien lisäksi amerikanitalialaisia, afroamerikkalaisia ja amerikanjuutalaisia. Flatbush oli 1600-luvulla Brooklynin alueen yksi kuudesta alkuperäisestä maatalouskaupungista, jotka yhdistettiin vuonna 1683 yhtenäiseksi piirikunnaksi. Vuonna 1834 Brooklynista tuli itsenäinen kaupunki ja vuonna 1898 Brooklyn yhdistettiin New Yorkiin.
Flatbushin asukkaat kuuluvat lähinnä työväenluokkaan, mutta kaupunginosassa on myös keskiluokkalaisten ja varakkaiden ihmisten asutusta. Kaupunginosassa on paljon karibialaisia, kiinalaisia, meksikolaisia, aasialaisia ja afrikkalaisia ravintoloita. Flatbushissa sijaitsee Erasmus Hall High School, joka on yksi New Yorkin vanhimmista high schooleista.
Tunnettuja asukkaita

Michael Badalucco
Joey Badass
Neil Diamond
Susan Hayward
Barbra Streisand
Aiheesta muualla

Flatbushin historia (englanniksi)
Wikimedia Commonsissa on kuvia tai muita tiedostoja aiheesta .
Fermat’n monikulmiolause

Fermat'n monikulmiolauseen mukaan jokainen positiivinen kokonaisluku on  n:n  n-kulmioluvun summa.
Esimerkkinä kolmioluvuista on 17 = 10 + 6 + 1.
Tunnettu erikoistapaus lauseesta on Lagrangen neljän neliön lause, jonka mukaan jokainen positiivinen kokonaisluku voidaan esittää neljän neliön summana. Esimerkiksi  7=2^{2}+1^{2}+1^{2}+1^{2}.
Joseph-Louis Lagrange todisti neliötapauksen vuonna 1770, ja Gauss todisti kolmiolukuja koskevan tapauksen vuonna 1796. Lauseen todisti kokonaisuudessaan vasta Augustin Louis Cauchy vuonna 1813. Lauseen todistus perustuu seuraavaan Cauchyn keksimään tulokseen:
Jos  a ja  b ovat parittomia positiivisia lukuja, joille  b^{2}<4a ja  3a<b^{2}+2b+4, voidaan löytää epänegatiiviset kokonaisluvut  s,t,u ja  v siten, että
 a=s^{2}+t^{2}+u^{2}+v^{2}
ja
 b=s+t+u+v.
Aiheesta muualla

Eric W. Weisstein. "Fermat's Polygonal Number Theorem." From MathWorld--A Wolfram Web Resource. http://mathworld.wolfram.com/FermatsPolygonalNumberTheorem.html
Nathanson, M. B. "A Short Proof of Cauchy's Polygonal Number Theorem." Proc. Amer. Math. Soc. 9, 22–24, 1987.
Kuvioluvut
| --- | --- |
Monikulmioluvut:   kolmioluvut  neliöluvut  viisikulmioluvut  kuusikulmioluvut  seitsenkulmioluvut  kahdeksankulmioluvut  yhdeksänkulmioluvut  kymmenkulmioluvut  yksitoistakulmioluvut  kaksitoistakulmioluvut 
Muita tasokuviolukuja::   keskitetyt neliöluvut  keskitetyt kuusikulmioluvut  tähtiluvut 
Pyramidiluvut:   tetraedriluvut  neliöpyramidiluvut  viisikulmiopyramidiluvut  kuusikulmiopyramidiluvut  seitsenkulmiopyramidiluvut 
Muut monitahokasluvut:   kuutioluvut  oktaedriluvut  Haűyn oktaedriluvut 
Monikulmiolukuja koskevia tuloksia:   Fermat’n monikulmiolause  Pollockin tetraedrilukuotaksuma  Pollockin oktaedrilukuotaksuma  Lagrangen neljän neliön lause
Franco Menichelli

Franco Menichelli (s. 3. elokuuta 1941 Rooma) on entinen italialainen telinevoimistelija ja olympiavoittaja. Hän oli 1960-luvulla maailman parhaita permantovoimistelijoita.
Menichelli saavutti Rooman 1960 olympialaisissa pronssia joukkuekilpailussa ja permannolla. Henkilökohtaisessa moniottelussa hän sijoittui kymmenenneksi. Tokion 1964 olympialaisissa hän voitti kultaa permannolla ja saavutti hopeaa renkailla sekä pronssia nojapuilla. Joukkuekilpailussa hän sijoittui neljänneksi ja moniottelussa viidenneksi. Méxicon 1968 olympialaisissa hän sijoittui joukkuekilpailussa 12:nneksi ja moniottelussa 115:nneksi.
MM-kilpailuissa Menichelli saavutti pronssia permannolla Prahassa 1962 ja Dortmundissa 1966 sekä jälkimmäisissä kisoissa myös renkailla. Luxemburgin EM-kilpailuissa 1961 hän voitti kultaa permannolla ja saavutti hopeaa hypyssä sekä pronssia nojapuilla. Belgradin EM-kilpailuissa 1963 hän voitti jälleen kultaa permannolla ja saavutti pronssia nojapuilla. Antwerpenin EM-kilpailuissa 1965 hän voitti kultaa moniottelussa, permannolla, renkailla ja rekillä sekä saavutti hopeaa nojapuilla. Tampereen EM-kilpailuissa 1967 hän saavutti vielä hopeaa permannolla ja nojapuilla sekä pronssia moniottelussa ja rekillä.
Ferdinand Zellbell nuorempi

Ferdinand Zellbell nuorempi (kastettu 3. syyskuuta 1719 Tukholma – 21. huhtikuuta 1780 Tukholma) oli ruotsalainen säveltäjä, urkuri, cembalisti, viulisti, kapellimestari ja pedagogi. Hän oli mukana perustamassa Ruotsin kuninkaallista musiikkiakatemiaa. Hän oli Ferdinand Zellbell vanhemman poika.
Zellbell oli yksi vapauden ajan johtavista musiikkivaikuttajista Johan Helmich Romanin, Per Brantin, Hinrich Philip Johnsenin ja Francesco Uttinin kanssa. Hän toimi Suurkirkon urkurina ja hovikappelin viulistina, sittemmin pääkapellimestarina ja konserttimestarina. Hän johti julkisia Patrick Alströmerin orkesterin konsertteja, jotka tunnettiin yhteisnimellä kavaljerskonserterna. Hän palveli kolmen eri kuninkaan vallan aikana; nämä olivat Fredrik I, Aadolf Fredrik ja Kustaa III. Zellbell johti Ruotsin kuninkaallisen musiikkiakatemian opetustoimintoja vuosina 1771–74 ja sai oppilaakseen muiden muassa Olof Åhlströmin.
Zellbell sai oppinsa isältään, Johan Helmich Romanilta ja Hampurissa Georg Philipp Telemannilta. Hän lähti ulkomaille paitsi Telemannin oppiin, myös vuosina 1758–59 oopperansa Il giudizio d'Aminta Pietarin-esitystä varten. Hän järjesti hovissa työskentelyn ulkopuolella noin 60 julkista konserttia Ruotsin ritarihuoneella; yksi konserteista oli Romanin muistokonsertti (30. toukokuuta 1767). Vuonna 1778 Kustaa III siirsi Zellbellin eläkkeelle. Zellbell kuoli lapsettomana ja varattomana, mutta jätti jälkeensä viulun, kosketinsoittimia sekä nuotti- ja kirjakokoelman. Hänen teostensa joukossa oli muun muassa sinfonioita. Teoksissa ilmenee siirtymä barokkimusiikista galanttiin tyyliin.
Zellbellistä tuli vapaamuurari vuonna 1758.
Flat Rock (Michigan)

| Flat Rock |
| --- | --- |
 Flat Rockin kaupungintalo.

Valtio:  Yhdysvallat
Osavaltio:  Michigan
Piirikunta:  Wayne
Pinta-ala:  
 – Kokonaispinta-ala:  17,37 km²
 – Josta vettä:  0,42 km² 
Väkiluku (2020):  10 541
 – Väestötiheys:  610 as./km²
 
 https://www.flatrockmi.org/index-home.asp 
Infobox OKVirheellinen NIMI-arvo: 
Flat Rock on kaupunki Michiganin osavaltiossa, Yhdysvalloissa. Sen väkiluku oli 10 541 vuonna 2020. Kaupunki  sijaitsee Waynen piirikunnan eteläosassa. Flat Rock kuuluu Detroitin kaupungin suurkaupunkialueeseen.
Väestö

Vuonna 2020 Flat Rockin 10 541 asukkaasta valkoisia oli 87,6 %, mustia 9,2 %, alkuperäisasukkaita 0,2 % ja aasialaisia 0,1 %. 4,2 % asukkaista puhui kotonaan jotain muuta kieltä kuin englantia ja 1,8 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Flat Rock (Michigan) Wikimedia Commonsissa
FIFA Football 2004

| FIFA Football 2004 |
| --- | --- |
 Kansikuvassa vasemmalta Alessandro Del Piero, Thierry Henry ja Ronaldinho.
Kehittäjä:  EA Canada Exient Entertainment (GBA/N-Gage)
Julkaisija:  Electronic Arts
Pelisarja:  FIFA
Julkaistu:  PAL 24. lokakuuta 2003 NA 4. marraskuuta 2003 Game Boy Advance & Windows NA 4. marraskuuta 2003 PAL 7. marraskuuta 2003 N-Gage PAL 24. joulukuuta 2003 NA 14. tammikuuta 2004 Mobiili NA 13. elokuuta 2004
Lajityyppi:  urheilupeli (jalkapallo)
Pelimuoto:  yksinpeli moninpeli
Ikäluokitus:  PEGI: 3 ESRB: E  Virheellinen ESRB-arvo
Alusta:  Microsoft Windows, PlayStation, PlayStation 2, GameCube, Xbox, Game Boy Advance, N-Gage, mobiili
Jakelumuoto:  DVD, CD, optinen levy, pelimoduuli
Lisää peliartikkeleitaVideopelien teemasivulla
Infobox OK  : 
FIFA Football 2004, tunnetaan myös nimillä FIFA Soccer 2004, FIFA 04 tai FIFA 2004, on Electronic Artsin julkaisema jalkapalloaiheinen videopeli. Se julkaistiin lokakuussa 2003. Peli on FIFA-pelisarjan yhdestoista peli.
Pelissä on ensimmäistä kertaa mukana Off the ball -toiminto, jossa pystyy hallitsemaan useaa pelaajaa yhtä aikaa. Pelissä on mukana 18 liigaa (mm. Italian Serie A, Englannin Valioliiga ja Maajoukkueet), 350 joukkuetta ja 10 000 pelaajaa. Fifa Football 2004 -pelissä pystyy myös puhumaan vastustajan kanssa Online-otteluissa EA SPORTS Talk-toiminnon avulla. Siihen kuitenkin tarvittaan USB-kuulokkeet. Kannessa esiintyvät pelaajat ovat Alessandro Del Piero, Thierry Henry sekä Ronaldinho.
Maajoukkueet pelissä

Argentiina
Australia
Itävalta
Belgia
Brasilia
Kamerun
Kiina
Costa Rica
Kroatia
Tšekki
Tanska
Englanti
Suomi
Ranska
Saksa
Kreikka
Unkari
Italia
Meksiko
Nigeria
Norja
Paraguay
Puola
Portugali
Irlannin tasavalta
Etelä-Korea
Venäjä
Skotlanti
Senegal
Slovenia
Espanja
Ruotsi
Sveitsi
Tunisia
Turkki
Yhdysvallat
Uruguay
Filmiteollisuus

Filmiteollisuus voi tarkoittaa seuraavia:
Filmiteollisuus Fine, televisiotuotantoyhtiö
Suomen Filmiteollisuus, elokuvatuotantoyhtiö
Suomen Filmiteollisuus (SF), elokuvatuotantoyhtiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Filmiteollisuus”, voi hakea sivunnimihaulla, laajalla sivunnimihaulla tai tekstihaulla.
Euroopan unionin henkilöstövalintatoimisto

| Euroopan unionin henkilöstövalintatoimisto > EPSO |
| --- | --- |

Perustettu:  2002
Tyyppi:  Euroopan unionin toimielinten yhteinen rekrytointielin
Sijainti:  Bryssel, Belgia
Johtaja:  Minna Vuorio
Aiheesta muualla
Sivusto
Euroopan unionin henkilöstövalintatoimisto (EPSO) on Euroopan unionin toimielinten ja virastojen yhteinen rekrytointielin. Henkilöstövalintatoimiston tehtävä on valita työntekijät Euroopan parlamenttiin, Euroopan unionin neuvostoon, Euroopan komission, Euroopan unionin tuomioistuimeen, Euroopan tilintarkastustuomioistuimeen, Euroopan ulkosuhdehallintoon, Euroopan talous- ja sosiaalikomiteaan, Euroopan alueiden komiteaan sekä Euroopan tietosuojavaltuutetun ja Euroopan oikeusasiamiehen toimistoihin. Henkilöstövalintatoimisto on perustettu tammikuussa 2003.